text: बॉलीवुड एक्टर करण सिंह ग्रोवर एक कला प्रदर्शनी की मदद से पैसे कमाने की कोशिश करेंगे। एक बयान में उन्होंने कहा- मुझे एब्सट्रैक्ट आर्ट पसंद है क्योंकि मुझे यह मेरी भावनाओं को कैनवास पर उतारने का तरीका है। मुझे यह अच्छा लगता है। अगर मेरी आर्ट कुछ जरूरतमंद लोगों को पैसे देने में मदद कर पाए, तो मुझे ऐसे अच्छे काम से जुड़ने में बहुत खुशी होगी। अंग्रेजी मनोरंजन साइट के सूत्रों के मुताबिक, उनके एक नजदीकी ने बताया- करण ने एक विशेष आर्ट एक्सिहिबिशन लगाने का फैसला किया है जिसकी एक्सक्लूसिव पेंटिग्स से आना वाला पैसा इस विशेष उद्देश्य के लिए दान किया जाएगा। जानकारी के मुताबिक करण बहुत वक्त से एब्सट्रैक्ट आर्ट में हैं और आम तौर पर पेन और स्केच की मदद से स्केच बनाते हैं।